# *Proiect*

# GUVERNUL REPUBLICII MOLDOVA

**HOTĂRÂRE nr.**

**din**

**Pentru aprobarea Regulamentului privind modul de funcționare şi utilizare a Ghișeului unic de raportare - raportare.gov.md**

În vederea asigurării implementării pct. 3.12. din activitatea 5 a Planului de acțiuni privind reforma de modernizare a serviciilor publice pentru anii 2017-2021, aprobat prin Hotărârea Guvernului Republicii Moldova nr. 966/2016 (Monitorul Oficial al Republicii Moldova, 2016, nr. 265-276, art. 1049), în conformitate cu art. 22 lit. b) și c) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art.44), art. 36 din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), Guvernul HOTĂRĂȘTE:

1. Se aprobă Regulamentul privind modul de funcţionare şi utilizare a Ghișeului unic de raportare – raportare.gov.md, conform anexei.
2. Se desemnează Serviciul Fiscal de Stat în calitate de posesor și deținător al Ghișeului unic de raportare – raportare.gov.md.
3. Se desemnează Instituția Publică „Centrul de Tehnologii Informaționale în Finanțe” în calitate de operator tehnico-tehnologic al Ghișeului unic de raportare – raportare.gov.md.
4. Ministerele, Cancelaria de Stat şi alte autorităţi administrative centrale subordonate Guvernului şi structurile organizaţionale din sfera lor de competenţă (autorităţile administrative din subordine, serviciile publice desconcentrate şi cele aflate în subordine, instituţiile publice în care ministerul, Cancelaria de Stat sau altă autoritate administrativă centrală are calitatea de fondator), autorităţile/instituţiile publice şi organizaţiile de stat autonome, subordonate sau înfiinţate de Guvern, precum şi persoanele juridice de drept privat care prestează servicii publice şi care deţin sisteme informaţionale, în limitele competenţelor prevăzute de lege:

1) vor elabora şi vor aproba, în termen de 6 luni de la data publicării prezentei hotărâri, după coordonarea cu Serviciul Fiscal de Stat, planuri de integrare cu Ghișeul unic de raportare – raportare.gov.md a rapoartelor care se prezintă de către agenții economici în adresa instituțiilor de stat destinatare;

2) vor integra în termen de 12 luni, din contul mijloacelor financiare proprii, serviciile publice electronice şi sistemele informaţionale aferente, inclusiv cele în curs de dezvoltare, cu Ghișeul unic de raportare – raportare.gov.md şi vor utiliza în mod exclusiv Ghișeul unic de raportare – raportare.gov.md pentru depunerea și recepționarea rapoartelor care se prezintă de către agenții economici în adresa instituțiilor de stat destinatare;

3) în vederea eficientizării cheltuielilor publice, nu vor crea şi utiliza servicii similare Ghișeului unic de raportare – raportare.gov.md.

1. Alte autorităţi şi instituţii publice decât cele menţionate la pct. 4 din prezenta hotărâre, inclusiv autorităţile administraţiei publice locale, pot folosi în condiţiile prezentei hotărâri, Ghișeul unic de raportare – raportare.gov.md.
2. Serviciul Fiscal de Stat:

1) va asigura implementarea şi dezvoltarea continuă a Ghișeului unic de raportare – raportare.gov.md;

2) va asigura prestarea gratuită pentru utilizatori (expeditori) a serviciilor de raportare prin intermediul Ghișeului unic de raportare – raportare.gov.md;

1. Instituția Publică „Centrul de Tehnologii Informaționale în Finanțe”:
2. va asigura administrarea tehnică și funcționarea continuă a Ghișeul unic de raportare – raportare.gov.md;
3. va asigura dezvoltarea continuă a Ghișeului unic de raportare – raportare.gov.md la solicitarea Serviciului Fiscal de Stat.
4. În scopul implementării prezentei hotărâri, Ministerul Finanţelor în conformitate cu prevederile Legii finanţelor publice şi responsabilităţi bugetar-fiscale nr.181/2014, va prevedea alocarea în Legea bugetului de stat pentru anul corespunzător a mijloacelor bugetare necesare pentru finanțarea centralizată a asigurării serviciilor de administrarea tehnică și dezvoltare a Ghișeului unic de raportare – raportare.gov.md.
5. Prezenta hotărâre intră în vigoare la data publicării.

**Prim-ministru Ion CHICU**

**Contrasemnată:**

**Viceprim-ministru,**

**Ministru al Finanțelor Serghei PUȘCUȚA**

Anexa

la Hotărârea Guvernului nr. \_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**REGULAMENT**

**privind modul de funcţionare şi utilizare a Ghișeului unic de raportare – raportare.gov.md**

**Capitolul I**

**DISPOZIŢII GENERALE**

1. Regulamentul privind modul de funcționare şi utilizare a Ghișeului unic de raportare – raportare.gov.md (în continuare - Regulament) este elaborat în vederea reglementării conținutului, modului de organizare şi funcţionare a Ghișeului unic de raportare – raportare.gov.md (în continuare - Ghișeul unic de raportare).
2. Ghișeul unic de raportare constituie o platformă informațională de depunere în format electronic a rapoartelor către instituțiile de stat destinatare, în scopul facilitării procesului de raportare la nivel național.
3. În sensul prezentului Regulament, următoarele noţiuni semnifică:
4. Autentificare – proces de identificare a utilizatorului în cadrul sistemului informaţional prin intermediul certificatului cheii publice sau altor instrumente;
5. Autorizare – proces al sistemului informaţional care determină nivelul de acces atribuit unui utilizator autentificat pentru a accesa resurse securizate controlate de sistem;
6. Canal de notificare – modalitate tehnică de transmitere a notificării către destinatari (poştă electronică, mesaje scurte, mesagerie instantă, notificări push etc.);
7. Complex de mijloace software si hardware – totalitatea echipamentelor tehnice şi produse program care asigură funcţionalitatea Ghișeului unic de raportare;
8. Destinatar – persoana juridică de drept public, care recepţionează rapoartele depuse în cadrul Ghișeului unic de raportare prin intermediul platformei MConnect;
9. Expeditor – persoana juridică de drept public sau de drept privat, precum şi persoana fizică, care acţionează din proprie iniţiativă sau are obligaţia să utilizeze Ghișeul unic de raportare pentru a prezenta rapoarte în adresa insituțiilor de stat destinatare;
10. Identificare – atribuirea unui identificator subiecţilor şi obiectelor de acces şi/sau compararea identificatorului prezentat cu lista identificatoarelor atribuite;
11. Raport – informație în formă electronică, creată, prelucrată și perfectată de către utilizatori în cadrul Ghișeului unic de raportare;
12. Rol – set de atribuţii şi sarcini specifice care îi revin utilizatorului în cadrul sistemului informațional după înregistrarea acestuia.
13. Semnătură– semnătura electronică emisă în condițiile legislației în vigoare de către Prestatorii de servicii de certificare acreditați în domeniul semnăturii electronice avansate calificate.
14. XML– sistem extensibil de marcare utilizat pentru crearea paginilor web ce pot fi afișate într-un browser (sau navigator).

# Capitolul II

# STRUCTURA ȘI FUNCȚIONALITĂȚILE GHIȘEULUI UNIC DE RAPORTARE

1. Funcţia principală a platformei Ghișeului unic de raportare constituie depunerea în format electronic, de către persoanele juridice de drept public sau de drept privat, precum şi persoane fizice, a rapoartelor în adresa insituțiilor de stat destinatare.
2. Ghișeul unic de raportare oferă următoarele funcţionalităţi de bază:
3. înregistrarea și autentificarea utilizatorilor de sistem;
4. crearea, înregistrarea, validarea, semnarea, stocarea și expedierea rapoartelor electronice către destinatar;
5. generarea recipiselor în cadrul sistemului;
6. achitarea impozitului pe venit de către persoanele fizice;

5) verificarea statutelor rapoartelor create în cadrul sistemului;

6) afișarea mesajelor informative;

7) gestionarea drepturilor de acces personalizate;

8) încărcarea și vizualizarea documentelor în format pdf.

9) încărcarea și/sau descărcarea rapoartelor în format xml.

10) generarea datelor statistice.

**Capitolul III**

**SUBIECŢII RAPORTURILOR JURIDICE ÎN DOMENIUL CREĂRII, EXPLOATĂRII SI UTILIZĂRII GHIȘEULUI UNIC DE RAPORTARE**

1. Subiecţii din domeniul creării, exploatării şi al utilizării Ghișeului unic de raportare sunt:
2. proprietarul;
3. posesorul;
4. deținătorul;
5. operator tehnico-tehnologic;
6. expeditorul;
7. destinatarul.
8. Proprietarul Ghișeului unic de raportare este statul. Resursele financiare pentru dezvoltarea, mentenanța şi exploatarea Ghișeului unic de raportare sunt asigurate din bugetul de stat şi alte mijloace financiare, conform legislaţiei.
9. Posesor și deținător al Ghișeului unic de raportare – raportare.gov.md este Serviciul Fiscal de Stat.
10. Posesorul are următoarele atribuţii:
11. Asigură condiţiile juridice, organizatorice şi financiare pentru crearea şi funcţionarea Ghișeului unic de raportare;
12. Stabileşte scopurile şi sarcinile funcţionale ale Ghișeului unic de raportare;
13. Asigură dezvoltarea continuă a Ghișeului unic de raportare, inclusiv prin identificarea şi integrarea noilor tipuri de rapoarte și funcționalități;
14. Asigură înregistrarea obiectelor informaţionale supuse înregistrării;
15. Autorizează, suspendă, şi revocă dreptul de acces la Ghișeul unic de raportare;
16. Exercită alte atribuţii necesare asigurării bunei funcţionări a Ghișeului unic de raportare.
17. Operatorul tehnico-tehnologic este Instituția Publică „Centrul de Tehnologii Informaționale în Finanțe”.
18. Operatorul tehnico-tehnologic are următoarele atribuţii:
19. Asigură administrarea, mentenanța și securitatea Ghișeului unic de raportare, în baza contractelor încheiate cu posesorul;
20. Acordă suport metodologic în procesul de integrare cu sistemele informaţionale ale expeditorilor și destinatarilor Ghișeului unic de raportare;
21. Monitorizează procesul de înregistrare şi prelucrare a datelor în cadrul Ghișeului unic de raportare;
22. Asigură securitatea, integritatea și protecţia datelor;
23. Asigură modificările/rectificările/dezvoltările solicitate de către posesorul Ghișeului unic de raportare;
24. Exercită alte atribuţii necesare asigurării bunei funcţionări a Ghișeului unic de raportare.
25. Expeditorul are următoarele atribuţii:
26. Utilizează Ghișeul unic de raportare pentru a depune în format electronic, rapoarte în adresa instituțiilor de stat destinatare;
27. Asigură conformitatea conţinutului rapoartelor depuse cu cadrul legal;
28. Se conformează regulilor de utilizare stabilite de posesor;
29. Semnează acorduri cu posesorul Ghișeului unic de raportare privind utilizarea acestuia.
30. Destinatarul are următoarele atribuţii:
31. Recepţionează rapoartele depuse prin intermediul Ghișeului unic de raportare şi canalele oferite de acesta;
32. Asigură ajustarea sistemelor informaţionale proprii pentru recepționarea prin intermediul platformei MConnect al rapoartelor depuse de către utilizatorii Ghișeului unic de raportare;
33. Asigură prezentarea în adresa posesorului a cerințelor tehnice pentru implementarea rapoartelor noi în cadrul Ghișeului unic de raportare;
34. Asigură testarea de comun cu operatorul tehnico-tehnologic al rapoartelor noi dezvoltate conform cerințelor tehnice prezentate;
35. Asigură consultarea metodologică al utilizatorilor Ghișeului unic de raportare pentru completarea rapoartelor destinate acestora.

**Capitolul IV**

**DREPTURILE ŞI OBLIGAŢIILE SUBIECŢILOR** **GHIȘEULUI UNIC DE RAPORTARE**

1. Posesorul și deținătorul Ghișeului unic de raportare are dreptul:
2. Să elaboreze şi/sau să aprobe, conform competenţei, cadrul normativ cu privire la Ghișeul unic de raportare;
3. Să iniţieze procedura de suspendare a drepturilor de acces la Ghișeul unic de raportare pentru utilizatorii care nu respectă regulile stabilite;
4. Să identifice și să propună integrarea noilor tipuri de rapoarte și funcționalități în cadrul Ghișeului unic de raportare;
5. Să verifice autenticitatea şi veridicitatea datelor transmise de către utilizatorii Ghișeului unic de raportare, după caz.
6. Posesorul și deținătorul Ghișeului unic de raportare este obligat:
7. Să asigure cadrul normativ cu privire la Ghișeul unic de raportare;
8. Să asigure planificarea mijloacelor financiare pentru asigurarea mentenanței anuale și a dezvoltărilor suplimentare necesare pentru Ghișeul unic de raportare.
9. Operatorul tehnico-tehnologic are dreptul:
10. Să asigure modificările/rectificările/dezvoltările solicitate de către posesorul Ghișeului unic de raportare;
11. Să stabilească condiţiile tehnice de funcţionare a acestuia;
12. Să înainteze propuneri de îmbunătățire a funcționalităților Ghișeului unic de raportare;
13. Să acorde suport consultativ în procesul de integrare cu sistemele informaţionale ale expeditorilor și destinatarilor Ghișeului unic de raportare;
14. Să presteze servicii contra cost de integrare a sistemelor informaţionale ale expeditorilor și destinatarilor cu Ghișeul unic de raportare.
15. Operatorul tehnico-tehnologic este obligat:
16. Să asigure administrarea, mentenanța și securitatea informațională a Ghișeului unic de raportare;
17. Să asigure atribuirea rolurilor şi drepturilor de acces la Ghișeul unic de raportare;
18. Să monitorize procesul de înregistrare şi prelucrare a datelor în cadrul Ghișeului unic de raportare;
19. Să supravegheze respectarea cerinţelor de securitate a informaţiei de către subiecţii Ghișeului unic de raportare, să fixeze cazurile şi tentativele de încălcare a acestora;
20. Să stabilească condiţiile tehnice de funcţionare a acestuia;
21. Să efectueze măsurile organizatorice şi tehnice necesare asigurării protecţiei şi confidenţialităţii informaţiei stocate în baza de date a Ghișeului unic de raportare, inclusiv împotriva distrugerii, modificării, blocării, copierii, răspândirii, precum şi împotriva altor acţiuni ilicite, măsuri menite să asigure un nivel de securitate adecvat în ceea ce priveşte riscurile prezentate de prelucrare şi caracterul datelor prelucrate;
22. Să asigure implementarea măsurilor organizatorice şi tehnice necesare pentru asigurarea regimului de confidenţialitate şi securitate a datelor cu caracter personal în conformitate cu cadrul normativ în materie de protecţia datelor cu caracter personal;
23. Să asigure accesul securizat la informaţia conţinută în Ghișeul unic de raportare, respectarea condiţiilor de securitate şi regulilor de exploatare a acestuia.
24. Expeditorul are dreptul:
25. Să utilizeze funcționalitățile Ghișeului unic de raportare;
26. Să solicite de la operatorul tehnico-tehnologic suport consultativ pentru utilizarea Ghișeului unic de raportare;
27. Să solicite de la destinatar suport consultativ la completarea corectă din punct de vedere metodologic reglementat al rapoartelor disponibile în cadrul Ghișeului unic de raportare;
28. Să solicite de la operatorul tehnico-tehnologic, prestarea serviciilor contra cost de integrare a sistemelor informaţionale proprii cu Ghișeul unic de raportare.
29. Expeditorul este obligat:
30. Să respecte regulamentul de utilizare a Ghișeului unic de raportare;
31. Să colaboreze cu operatorul tehnico-tehnologic al Ghișeului unic de raportare pentru asigurarea securităţii accesului la servicii şi să informeze despre orice acţiune suspectă de care are cunoştinţă şi care ar putea să reprezinte un atentat la serviciile respective;
32. Să nu publice, transmită sau distribuie informaţii dăunătoare, obscene, defăimătoare sau ilegale;
33. Să nu utilizeze portalul într-un mod care poate duce la încălcarea drepturilor altor portaluri;
34. Să nu folosească nici o aplicație software și nici un dispozitiv care să bruieze portalul şi nici să încarce sau să pună la dispoziţie fişiere conţinînd date eronate sau viruşi, prin niciun fel de metodă;
35. Să nu obţină sau să nu încerce să obţină acces neautorizat la informații, indiferent de metodă;
36. Să nu utilizeze Ghișeul unic de raportare în scop publicitar sau pentru orice fel de cerere/ofertă care are un caracter comercial.
37. Destinatarul are dreptul:
38. Să utilizeze funcționalitățile Ghișeului unic de raportare;
39. Să solicite suport consultativ pentru utilizarea Ghișeului unic de raportare;
40. Să solicite de la operatorul tehnico-tehnologic, prestarea serviciilor contra cost de integrare a sistemelor informaţionale proprii cu Ghișeul unic de raportare;
41. Să primească informația destinată instituției pe care o reprezintă, din rapoartele depuse prin intermediul Ghișeului unic de raportare;
42. Să solicite de la posesorul și deținătorul Ghișeului unic de raportare implementarea rapoartelor noi în cadrul Ghișeului unic de raportare, destinate instituției pe care o reprezintă.
43. Destinatarul este obligat:
44. Să respecte regulamentul de utilizare a Ghișeului unic de raportare;
45. Să asigure schimbul de informații și/sau integrarea sistemelor informaţionale proprii cu Ghișeul unic de raportare;
46. Să colaboreze cu operatorul tehnico-tehnologic al Ghișeului unic de raportare pentru asigurarea securităţii accesului la servicii şi să informeze despre orice acţiune suspicioasă de care are cunoştinţă şi care ar putea să reprezinte un atentat la serviciile respective;
47. Să nu publice, transmită sau distribuie informaţii dăunătoare, obscene, defăimătoare sau ilegale;
48. Să nu utilizeze portalul într-un mod care poate duce la încălcarea drepturilor altor portaluri;
49. Să nu folosească nici o aplicație software și nici un dispozitiv care să bruieze portalul şi nici să încarce sau să pună la dispoziţie fişiere conţinînd date eronate sau viruşi, prin niciun fel de metodă;
50. Să nu obţină sau să nu încerce să obţină acces neautorizat la informații, indiferent de metodă;
51. Să nu utilizeze Ghișeul unic de raportare în scop publicitar sau pentru orice fel de cerere/ofertă care are un caracter comercial;
52. Să efectueze măsurile organizatorice şi tehnice interne necesare asigurării protecţiei şi confidenţialităţii informaţiei primite de la Ghișeul unic de raportare prin intermediul platformei MConnect, inclusiv împotriva distrugerii, modificării, blocării, copierii, răspândirii, precum şi împotriva altor acţiuni ilicite, măsuri menite să asigure un nivel de securitate adecvat în ceea ce priveşte riscurile prezentate de prelucrare şi caracterul datelor prelucrate;
53. Să asigure implementarea măsurilor organizatorice şi tehnice interne necesare pentru asigurarea regimului de confidenţialitate şi securitate a datelor cu caracter personal primite de la Ghișeul unic de raportare prin intermediul platformei MConnect, în conformitate cu cadrul normativ în materie de protecţia datelor cu caracter personal.

**Capitolul V**

**INTERACŢIUNEA CU ALTE SISTEME INFORMAŢIONALE**

1. Pentru asigurarea funcţionalităţilor de bază, automatizarea completării şi verificării conţinutului informaţional al Ghișeului unic de raportare poate fi efectuată interacţiunea şi schimbul de date cu alte sisteme informaţionale, importîndu-se automat sau exportîndu-se date spre verificare şi/sau completare a conţinutului informaţional al Ghișeului unic de raportare.
2. Ghișeul unic de raportare, în scopul stabilirii identităţii expeditorului și al destinatarului final, precum și validarea datelor completate în rapoarte, asigură interacţiunea şi schimbul de date prin intermediul platformei guvernamentale de interoperabilitate MConnect cu următoarele resurse informaţionale automatizate:
3. Sistemul informaţional automatizat „Registrul de stat al populaţiei”;
4. Sistemul informaţional automatizat „Registrul de stat al unităţilor de drept”;
5. Sistemul informaţional al Serviciului Fiscal de Stat;
6. Sistemul informaţional al Casei Naționale de Asigurări Sociale;
7. Sistemul informaţional al Companiei Naţionale de Asigurări în Medicină;
8. Sistemul informaţional al Biroului Naţional de Statistică;
9. alte sisteme informaţionale automatizate, considerate necesare pentru buna funcționare a Ghișeului unic de raportare.
10. Ghișeul unic de raportare va interacționa cu următoarele servicii electronice guvernamentale:
11. Platforma de interoperabilitate (MConnect) – pentru schimbul de date cu registrele şi sistemele informaționale de stat;
12. Serviciul electronic guvernamental de autentificare şi control al accesului (MPass) – pentru autentificarea şi controlul accesului în cadrul sistemului;
13. Serviciul guvernamental de semnătură electronică (MSign) – pentru aplicarea semnăturii electronice;
14. Serviciul electronic guvernamental de jurnalizare (MLog) – instrument securizat şi flexibil de jurnalizare şi audit, utilizat pentru asigurarea evidenței operaţiunilor (evenimentelor) produse;
15. Serviciul electronic guvernamental de plăți electronice (MPay) – pentru achitarea impozitului pe venit de către persoanele fizice;
16. Serviciul electronic guvernamental de notificare electronică (MNotify) – pentru notificarea utilizatorilor Ghișeului unic de raportare prin intermediul diverselor canale de notificare.

**Capitolul VI**

**ASIGURAREA PROTECŢIEI SI SECURITĂŢII INFORMAŢIEI**

1. Datele din Ghișeul unic de raportare fac parte din categoria datelor care necesită a fi protejate. Asigurarea securității, confidențialității şi a integrității datelor prelucrate în cadrul Ghișeului unic de raportare se efectuează de către subiecţii cu drepturi de acces la sistem cu respectarea strictă a cerinţelor faţă de asigurarea securităţii datelor cu caracter personal la prelucrarea acestora.
2. Măsurile de protecţie şi securitate a datelor din Ghișeul unic de raportare reprezintă o parte componentă a lucrărilor de creare, dezvoltare şi exploatare a Ghișeului unic de raportare şi se actualizează de către toţi subiecţii Ghișeului unic de raportare.
3. Schimbul informaţional se efectuează cu utilizarea mijloacelor software şi hardware, doar prin canale securizate, asigurînd integritatea şi securitatea datelor.

**Capitolul VII**

**CONTROLUL ȘI RĂSPUNDEREA**

1. Crearea, organizarea şi funcţionarea Ghișeului unic de raportare este supusă controlului intern. Controlul intern privind organizarea şi funcţionarea Ghișeului unic de raportare se efectuează de către posesor.
2. Responsabilitatea pentru organizarea funcţionării Ghișeului unic de raportare aparţine posesorului acestuia.
3. Utilizatorii în atribuţiile cărora intră administrarea Ghișeului unic de raportare, introducerea datelor, furnizarea/recepționarea informaţiilor şi asigurarea funcţionării Ghișeului unic de raportare poartă răspundere personală în conformitate cu legislaţia în vigoare, pentru completitudinea, autenticitatea, veridicitatea, integritatea informaţiei, precum şi pentru păstrarea şi utilizarea ei.
4. Toţi subiecţii Ghișeului unic de raportare poartă răspundere conform legislaţiei în vigoare pentru prelucrarea, divulgarea şi transmiterea informaţiei din sistem ce conţine date cu caracter personal, persoanelor terţe, contrar prevederilor legislaţiei.
5. Pentru asigurarea funcţionalităţii eficiente a Ghișeului unic de raportare, operatorul tehnico-tehnologic poate întrerupe funcționalitarea Ghișeului unic de raportare pentru efectuarea operaţiunilor de întreţinere. Prin urmare, nu se garantează disponibilitatea permanentă sau faptul că va putea fi accesat întotdeauna cu o anumită viteză sau cu o anumită funcţionalitate. Posesorul, precum și operatorul tehnico-tehnologic nu îşi asumă nici o răspundere în cazul în care anumite informaţii sunt furnizate cu întîrziere, sunt pierdute, şterse sau nu pot fi stocate pe serverele Ghișeului unic de raportare din orice motive care au survenit fără vina sa și nu este responsabil pentru folosirea incorectă de către utilizator a funcționalităților acestuia. Posesorul, precum și operatorul tehnico-tehnologic nu poartă răspundere pentru datele incluse în rapoartele electronice, pentru erorile, lacunele, ştergerea fişierelor, schimbarea funcţiilor, reţinerile şi defectele ce au loc în timpul transmiterii datelor, care au survenit fără vina sa. Posesorul și deținătorul Ghișeului unic de raportare, operatorul tehnico-tehnologic, precum și destinatarul, nu poartă răspundere pentru daunele indirecte cauzate expeditorului, inclusiv venitul ratat, economii ratate, oportunităţi ratate, netransmiterea sau transmiterea cu întîrziere a informației, alterarea sau pierderea informaţiei.
6. Funcţionarea Ghișeului unic de raportare se suspendă de către operatorul tehnico-tehnologic, după coordonarea prealabilă cu posesorul, în caz de apariţie a uneia dintre următoarele situaţii:

1) în timpul efectuării lucrărilor profilactice ale complexului de mijloace software şi hardware al Ghișeului unic de raportare;

2) la apariţia circumstanţelor de forţă majoră;

3) la încălcarea cerinţelor sistemului securităţii informaţiei, dacă aceasta prezintă pericol pentru funcţionarea Ghișeului unic de raportare;

4) în cazul apariţiei dificultăţilor tehnice în funcţionarea complexului de mijloace software şi hardware al Ghișeului unic de raportare;

5) la solicitarea oficială a posesorului.

1. În cazul apariţiei circumstanţelor de forţă majoră şi a dificultăţilor tehnice în funcţionarea complexului de mijloace software şi hardware al Ghișeului unic de raportare din vina terţelor persoane, este posibilă suspendarea funcţionării Ghișeului unic de raportare, cu informarea subiecţilor prin mijloace tehnice disponibile.